Narciso Yepes

Narciso García Yepes, nado en Lorca o 14 de novembro de 1927 e finado en Murcia o 3 de maio de 1997, foi un guitarrista español.

 Traxectoria 
Narciso, dunha modesta familia de labregos, tivo unha guitarra de neno coa que tocaba melodías populares. Estudou no Conservatorio de Valencia. Coñeceu ao director de orquestra Ataúlfo Argenta, con quen interpretou o Concierto de Aranjuez de Joaquín Rodrigo en 1947. Comezou unha gran carreira e gravou pezas para piano de Isaac Albéniz, Enrique Granados ou Manuel de Falla, transcritas para guitarra.

Fóra da Península Ibérica acadou unha gran popularidade grazas á súa interpretación da música da película Xogos prohibidos. No filme foron incluídas varias pezas como as de Robert de Visée, Jean-Philippe Rameau, Napoleón Coste ou como o famoso Romance anónimo que acabou levando o nome da película (Xogos prohibidos) para parte do público. Este romance tenlle sido atribuído moitas veces a Yepes nos medios, porén trátase dunha obra de teatro publicada por Daniel Fortea coa mención "anónimo" e cuxa fonte é en realidade unha obra manuscrita de Fernando Sor apenas alterada.Les Cahiers de La Guitare, deuxième trimestre 1991

Narciso Yepes foi tamén un dos raros guitarristas do século XX en usar habitualmente unha guitarra de dez cordas, coa que gravou moitas transcricións de música española coa mezzosoprano Teresa Berganza. O compositor francés Maurice Ohana foi outro músico moi interesado neste instrumento e compuxo moitas obras para el.

 Premios 

 En 1980, recibiu a Medalla de Ouro ao Mérito en Belas Artes outorgada polo do Ministerio de Cultura..
 En 1987, recibiu o Premio Nacional de Música de España.

 Notas 

 Véxase tamén 

Categoría:Medalla de Ouro ao Mérito nas Belas Artes
Categoría:Académicos da Real Academia de Belas Artes de San Fernando
Categoría:Guitarristas de España
Categoría:Nados en Lorca
Categoría:Nados en 1927
Categoría:Finados en 1997